Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 936

3. A problémaközpontú gondolkodás VIZSGASZINTEK TÉMÁK Középszint Emelt szint 3.1. A probléma felismerése Legyen képes a figyelem összpontosításra: a feladat helyes értelmezésére. Legyen képes az ismeretanyagból a megoldandó probléma kiemelésére. Esettanulmányokban, példaesetekben ismerje fel a tanult szakmai problémát. Legyen képes esettanulmányokban és példaesetekben az igények és elvárások megfogalmazására. 3.2. A problémamegoldás keresése Legyen képes az ok-okozati összefüggések felismerésére. Tudja felsorolni a megoldási lépéseket. Legyen képes a megoldások információszükségleteinek meghatározására. A megfogalmazott problémát tudja többféleképpen megoldani, a változatokat értelmezni. A különböző megoldások összevetése, előnyök, hátrányok megállapítása. 3.3. A problémamegoldás értékelése Legyen kreatív, ötletgazdag, rendelkezzen tervezési képességgel: a várható eredményeket tudja megbecsülni, a kapott értékeket elemezni. Legyen képes a hibaelhárításra problémamegoldással.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes